43. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ  ΚΥΒΕΡΝΗΣΕΩΣ Αριθ.789/Τ της 2/29 Μαΐου 1959 Περί εγκρίσεως του Κανονισμού των δι' αυτεπιστασίας του Ε.Ο.Τ. λειτουργουσών εγκαταστάσεων. Έχοντες υπ' όψει: 1.Τας διατάξεις του άρθρ. 5 του Ν.Δ. 3864/58. 2.Το άρθρ. 17 παρ. 3 του Β.Δ. της 5/9-10.10.56 «περί οργανώσεως των υπηρεσιών του Ε.Ο.Τ». 3.Τον υπό του Δ.Σ. του Ε.Ο.Τ. κατά την 15ην συνεδρίασιν αυτού της 24.4.59 ψηφισθέντα Κανονισμόν των δι' αυτεπιστασίας λειτουργουσών τουριστικών εγκαταστάσεων, αποφασίζομεν: Εγκρίνομεν τον υπό του Δ.Σ. ψηφισθέντα Κανονισμόν των δι' αυτεπιστασίας του Ε.Ο.Τ. λειτουργουσών τουριστικών εγκαταστάσεων έχοντα ως ακολούθως. Κανονισμός των δι' αυτεπιστασίας  του Ε.Ο.Τ. λειτουργουσών τουριστικών  εγκαταστάσεων Άρθρ.1.-1.Αι θέσεις του δια την λειτουργίαν των Ιαμ. Πηγών απαιτουμένου προσωπικού ορίζονται ως ακολούθως: 15 θέσεις έκτακτων Εποπτών Ιαμ. Πηγών επί μηνιαία αντιμισθία μέχρι δραχ. 3.000. 6 θέσεις εκτάκτων διαχειριστών Ιαμ. Πηγών επί μηνιαία αντιμισθία μέχρι δραχ. 3.000. 21 θέσεις εκτάκτων Υδρολόγων ιατρών επί ημερησία αποζημειώσει μέχρι δραχ. 160. 2.Εις τους εκτάκτους Επόπτας και Διαχειριστάς Ιαμ. Πηγών πλην της αντιμισθίας της καθοριζομένης δια της προηγουμένης παραγράφου παρέχονται: α)Τα έξοδα μεταβάσεως εις την ιαμ. πηγήν εις ην τοποθετούνται και τα τοιαύτα επιστροφής αυτών εις Αθήνας, μετά την λήξιν του χρόνου προσλήψεώς των. Ως έξοδα νοούνται μόνον οι ναύλοι των μεταφορικών μέσων, προσηυξημένοι κατά τα δια τους υπαλλήλους Ν.Π.Δ.Δ. οριζόμενα ποσοστά. β)Επίδομα στέγης δραχ. 500 μηνιαίως, εφ' όσον δεν παρέχεται εις αυτούς κατάλυμα εις οίκημα του ΕΟΤ. 3.Το εν παρ. 1 προσωπικόν προσλαμβάνεται δι' εξάμηνον κατ' ανώτατον όριον χρονικόν διάστημα μεταξύ των μηνών Μαΐου μέχρις Οκτωβρίου. Άρθρ.2.-1.Αι θέσεις του απαιτουμένου προσωπικού δια την λειτουργίαν, φύλαξιν και συντήρησιν των κτιρίων, εγκαταστάσεων και υλικών των χρησιμοποιουμένων δια τα Φεστιβάλ Αθηνών και Επιδαύρου ορίζονται ως ακολούθως: 1 Θέσις χειριστού-συντηρητού εγκαταστάσεων ηλεκτροπαραγωγής Αρχαίου Θεάτρου Επιδαύρου επί μηνιαία αντιμισθία δραχ. 1.200. 1 Θέσις φύλακος-κηπουρού αλσυλίου Θεάτρου Αρχαίας Επιδαύρου επί μηνιαία αντιμισθία μέχρι δραχ. 1.200. 1 Θέσις φύλακος-αποθηκαρίου αποθήκης σκηνικών και υλικών Φεστιβάλ Αθηνών επί μηνιαία αντιμισθία μέχρι δραχ. 1.200. 2.Το εν τη προηγουμένη παραγράφω προσωπικόν προσλαμβάνεται δια χρονικόν διάστημα ενός έτους κατ' ανώτατον όριον, δυνάμενο να ανανεούται. Άρθρ.3.-1.Το εν τοις προηγουμένοις άρθροις οριζόμενον προσωπικόν προσλαμβάνεται, εντός των δια των άρθρων τούτων προβλεπομένων μισθολογικών και χρονικών ορίων, δι' αποφάσεως του Γεν. Γραμματέως του Ε.Ο.Τ. επί συμβάσει εργασίας ιδιωτικού δικαίου και δεν αποτελεί προσωπικόν της κεντρικής Υπηρεσίας του Ε.Ο.Τ. 2.Δια της περί προσλήψεως αποφάσεως του Γεν. Γραμματέως του Ε.Ο.Τ. καθορίζεται η αντιμισθία των προσλαμβανομένων, το χρονικόν διάστημα της προσλήψεως των, ως και πάσα αναγκαία λεπτομέρεια. Δημοσιευθήτω δια της Εφημερίδος της Κυβερνήσεως. (Αντί των σελ. 64,29(γ) έως 64,33(δ) Σελ. 64,29(δ) Τεύχος 621-Σελ. 53 Ελληνικός Οργανισμός Τουρισμού 18.Β.α.43 89 